بیاءُ وتی یاتاں به بر
یاتانی سوگاتاں به بر
دوستیءُ دروتءُ درواهیءِ
دردانی هرّاتاں به بر
وزواسءُ بژنءُ بَژ بشاں
اپسوزءُ هیهاتاں به بر
چمّانی ارساں ترونگلیں
کهتانی کور چاراں به بر
تیر کو ءَ تور شتاں ته ءِ
شکّوگیں شهماتاں به بر
اُپارگءُ آهاں دلءِ
پاهارءُ پریاتاں به بر
بر برتکگیں بیراں وتی
سسّاءِ سیه گواتاں به بر
سوچ عابدءَ در گل وتی
کولیگ ءُ هیراتاں به بر
عابد آسکانی
چہ باسک لبزانکی شئری دیوان ءَ گیچین